A Gangsta's Pain
A Gangsta's Pain – ketvirtasis amerikiečių reperio Moneybagg Yo studijinis albumas, išleistas 2021 m. balandžio 23 d. Albume dainas kartu atlieka tokie atlikėjai, kaip Future, Pharrell Williams, Lil Durk ir daugelis kitų. Jam pristatyti išleisti keturi singlai: „Time Today“, „Hard for the Next“, „Wockesha“ ir „Scorpio“. Albumas susilaukė teigiamų kritikų įvertinimų ir buvo komerciškai sėkmingas. JAV per pirmąją savaitę parduota 110 tūkstančių kopijų ir jis debiutavo pirmojoje „Billboard 200“ reitingo vietoje, tapdamas pirmuoju atlikėjo įrašu, pasiekusiu šią viršūnę. Iš viso šioje vietoje albumas išbuvo dvi savaites. 2021 m. lapkričio mėnesio duomenimis, JAV parduota per milijoną kopijų ir albumas tapęs platininiu.